**Soovituslik nimekiri strateegia dokumentidest, mida võib kasutada kaugseire projekti pakkumuse koostamisel**

**MEM:**

Strateergiadokumentidest – hetkel on Maaeluministeerium oma uut arengukava aastani 2030 välja töötamas. Viidata soovime uue perioodi ühise põllumajanduspoliitika muudatustele seoses monitooringuga:

<https://eur-lex.europa.eu/resource.html?uri=cellar:6cb59a1e-6580-11e8-ab9c-01aa75ed71a1.0003.03/DOC_1&format=PDF>.

**MKM:**

viited ehitusvaldkonna olulistele strateegilistele dokumentidele. Kuna ehitusvaldkonnas arengukava ei ole, lähtutagu uuringu eesmärgi poole püüdlemisel Riigi Teatajast ligipääsetavatest seadustest: [ehitusseadustiku](https://www.riigiteataja.ee/akt/129062018010) ja [ehitusseadustiku ja planeerimisseadustiku rakendamise seaduse](https://www.riigiteataja.ee/akt/129062018012?leiaKehtiv), mis käsitleb muuhulgas ehitusprotsessi riiklikku järelevalvet, ebaseaduslikke ehitisi jms.

RT kaudu kätte saadav [Ehitise auditi tegemise korra](https://www.riigiteataja.ee/akt/125092015009).

**KEM:**

Seireprogrammide eelnõud leiab siit: <https://keskkonnaagentuur.ee/et/seire> See, kui palju neile viitama peab, jääb pakkuja otsustada. Pigem on need hea taustamaterjal tegevuste planeerimiseks.

Lisaks on Keskkonnaagentuuril olemas kinnitatud rakendussuunad, kus kaugseire element on selgelt välja toodud (arengusuunad: alameesmärk 1.1.2; 3.2.2.). Sellele võib olla mõistlik viidata (lisatud pdf failina).

Lisaks on ettepanek viidata Keskkonnaministeeriumi Valdkondlikule Arengukavale (<http://www.envir.ee/sites/default/files/kem_vaak_2019-2022.pdf>). Näiteks on lk 14 ära toodud seiremetoodikate ja järelevalve tõhustamiseks tuleb kaugseiret, automaatmõõtmiste ja mudelite edasiarendamisega tegeleda). Lisaks on info lk 29, et tuleviku kavandamisel võetakse kasutusele kaugseire satelliitide abi. Lk 15 on välja toodud info- Arendatakse edasi siseveekogudele hüdroloogilise prognoosi pakkumist nii üleujutusohtlikel veekogudel kui muudel suure avaliku huvi (süstamatkajad, kärestikuaerutajad jne) all olevatel siseveekogudel.

Üleujutusest spetsiifiliselt on veel relevantne 7. jaanuaril 2016 Vabariigi Valitsuse poolt kinnitatud Üleujutusohuga seotud riskide maandamiskavad ja veemajanduskavad. Võib kaaluda ka direktiivide tasemel viidata -

Euroopa Parlamendi ja Nõukogu Direktiiv 2007/60/EÜ üleujutusriski hindamise ja maandamise kohta

Euroopa Parlamendi ja Nõukogu Direktiiv 2000/60/EÜ, millega kehtestatakse ühenduse veepoliitika alane tegevusraamistik.